Type 73 (motorvognsett)

alt=73-44 interiør. Automat.|miniatyr|Interiøret i togsett 73-44 etter oppussing og montering av nye seter. Tp. 73B har serverings- og varmdrikkautomater.
NSB type 73 er et elektrisk krengetog bygget i 16 + 6 eksemplarer av ADtranz (senere kjøpt opp av Bombardier Transportation) i perioden 1999 til 2001. Togsettene ble montert ved Strømmens Værksted. Toget er bygget på samme plattform som Flytogets type type 71-tog, men er utstyrt med krengemekanisme. Toppfarten på 210 km/t for disse togene er høyere enn for andre norske tog. Både type 71 og type 73 deler en rekke tekniske og visuelle likheter med Contessa/Øresundstog, også bygget av ADtranz/Bombardier.

Togsettene 01–16 består av fire vogner, en 1. klassevogn (BM73), en bistro- og 2. klassevogn (BFR73), en 2. klassevogn (BMU73) og en barne/familievogn (BFM73). De seks B-settene har vogner med litra BM, B, BMU og BFM. Alle vognene unntatt BFR / B har drift på to av fire aksler. Toget finnes i to utgaver, en variant for langdistansetog og en for mellomdistanse (73B) (opprinnelig merkenavn: «Agenda»). 73B har ikke bistrovogn og ikke barneavdeling. Derimot en vareautomat med sjokolade, snacks og brus, og fire varmdrikkautomater.

Sitteplassantall er 201 i hovedtypen og 242 i B-typen. Seter i hhv. kaféavdeling og klappseter er ikke medregnet.

Vognene med M i litra (BM73, BMU73 og BFM73) har traksjonsutrustning, basert på GTO-tyristorer og asynkronmaskiner. Strømavtaker og transformator er plassert i mellomvognen BMU. Under bremsing kan effekt mates tilbake i kjøreledningen, regenerativ bremsing. Togsettene er multippelkjørbare med hverandre, inntil 3 togsett (12 vogner). Til dette er ingen plattformer ved norske stasjoner lange nok, men på avganger med mange passasjerer kjøres ofte åttevognstog med to sett.

 Bruksområde 
De opprinnelige type 73-togene (opprinnelig blå) (73-01–73-16), markedsført under navnet «Signatur», ble først satt inn i fjerntog på Sørlandsbanen Bergensbanen og Dovrebanen. På Bergensbanen ble de tatt ut ett års tid fordi det ikke var mange nok igjen etter Hallingskeid-brannen og også fordi de viste seg mindre egnet under tøffe vinterforhold på høyfjellet.Togsettene ble bygd mellom 1999 og 2001 og ble først satt i tjeneste på Sørlandsbanen i 1999. 

De seks 73B-settene ble først midlertidig satt inn på Sørlandsbanen, men så fra 2004 på Østfoldbanen, som de var beregnet for. Også til Göteborg fra og med januar 2005. Fra og med ruteendringen i desember 2022 er 73B-settene degradert til rushtidsmateriell Oslo-Halden.

I 2011 ble togsettene utstyrt med WLAN. Passasjerene har dermed gratis tilgang til Internett.

Tre 73A-sett  ble fra og med på 2000-tallet lakkert røde etter designprogrammet fra 2005. Ved midtlivsoppgraderingen i Nederland i 2014–2015 ble også alle de øvrige lakkert i NSB-designet fra 2005. Samtidig fikk de også nye seter. 

Fra anbudsutsettelsen av Sørlandsbanen 15. desember 2019 disponeres åtte togsett av Go-Ahead Nordic for bruk på Sørlandsbanen, kalt Sørtoget. Dette er togsettene 01, 02, 04, 05, 08, 12, 15 og 16.
miniatyr|Togsett 73-14 i SJ Nord-farger på Oppdal stasjon.
Fra anbudsutsettelsen av Dovrebanen fra 8. juni 2020 disponerer SJ Norge de fire togsettene 03, 06, 07 og 09. Fra ruteendringen i desember samme år også togsett 11 og fra ruteendringen i desember 2022 også et sjette togsett, nr. 14.

Til sammen 14 av de 16 73-settene og alle de seks 73B er fortsatt i tjeneste pr. 12/2022.

 Barnesykdommer og uhell 
Type 73 led av barnesykdommer, den mest alvorlige var konstruksjonsvikt på understell som førte til akselbrudd, noe som fikk 73.002 til å spore av ved Nelaug stasjon i juni 2000 i lav hastighet. Dette førte til at Jernbaneverket innførte fartsbegrensninger for kjøring med type 73. Hendelsen fikk også konsekvenser for Flytoget. Maksimalhastigheten ble redusert fra 210 til 160 km/t, og det ble videre besluttet at alle akslingene måtte byttes. Flytoget fikk godkjent nytt løpeverk i 2003 og kunne igjen kjøre i 210 km/t. Innen sommeren 2004 var alle 73 og 73B bygget om med nye akslinger, boggirammer og forsterket krengemekanisme, togenes maksimalhastighet ble igjen 210 km/t, og krengehastighet ble gjeninnført, men rutetabellene ble ikke endret tilbake til et krengetogkonsept med hyppige avganger, få stopp og kortere reisetider.

To togsett (73-10 og 73-13) ble 16. juni 2011 totalskadd i en brann på Bergensbanen. Brannen startet i snøoverbygget ved Hallingskeid stasjon.

 Planlagt kjøretid 
Da NSB prioriterte ekspressavganger, brukte NSB Signatur (kjørt med type 73) følgende tid mellom de store norske byene, dagens tid (fra 2009) er også tatt med til sammenligning.

Strekning Kjøretid - SignaturDagens kjøretid Oslo–Kristiansand3:594:25–4:46Kristiansand–Stavanger2:203:00–3:16Oslo–Bergen5:356:28–6:41Oslo–Trondheim5:306:37–6:47

 Spesifikasjoner 
 Lengde: Endevognene er 27,9 meter lange, de to midtre vognene er 26,32 meter lange.
 Vekt: BM73 57,8 tonn, BFR73 52,4 tonn, BMU73 59,8 tonn, BFM73 57,2 tonn.
 Passasjerer: 204 sitteplasser på den opprinnelige type 73. 243 sitteplasser på B-serien.
 Maksimal hastighet: 210 km/t

 Eksterne lenker 

 Type 73  – NJK Materielldatabasen
 Type 73  / Type 73B / Type 73B (nytt design) – Jernbane.net

73
Kategori:Norske tog